A 2020-as év nagy részében Elon Musk a Spaxe-X-szel és a Teslával foglalkozott, de volt egy harmadik projekt is.

Kedd este Musk közölte a Twitteren, hogy a The Boring Company által fúrt alagút majdnem teljesen elkészült.

A föld alatti alagút volt az utolsó részlet, amelyet be kell fejezni, hogy valóra váljon az az új, zöld, elektromos, vezető nélküli közlekedési forma, amelyet megálmodott.

A társaság az első tesztalagutat 2018-ban építette Kaliforniában, közel a cég központjához.

Ezután kezdték el építeni az alagutat Las Vegas alatt, amelybe ugyanúgy lehet lejutni, mint egy metróba, ott pedig önvezető Tesla autók segítségével lehet közlekedni az egyik állomástól a másikig. Az alagútrendszer már májusban elkészült, de a technikai háttér és a rendszer üzembe állítása 2021 januárjában lesz.

Az esemény valószínűleg online formában valósul meg, mivel a vírushelyzet addig nem fog változni.

Az új alagútrendszer összeköti majd a fő turistacélpontokat Las Vegas belvárosával és a repülőtérrel, létrehozva ezzel a Las Vegas-i tömegközlekedés egy új formáját.